Saulius Skvernelis

Saulius Skvernelis (født 23. juli 1970 i Kaunas) er en litauisk jurist og politiker (Listen for de litauiske bønder og de grønne). Han var fra 2016  til 2020 Litauens statsminister.

Skvernelis utdannet seg som ingeniør i mekaniske fag i 1994 og arbeidet deretter i politiet. Han tok sin juridiske mastergrad i 2005 og avanserte til landets politisjef i 2011. Han var innenriksminister fra 2014 til 2016. Skvernelis ble i 2016 innvalgt i Litauens parlament (Seimas). Etter valget i Litauen 2016, ble han 13. desember 2016 utnevnt som regjeringssjef i Litauen. Han etterfulgte som statsminister Algirdas Butkevičius.

Skvernelis var kandidat ved presidentvalget i Litauen i 2019, men ble slått ut i første valgomgang. Han var landsbygdas kandidat, som anså ham som en sterk leder. Skvernelis hadde gitt uttrykk for ønske om dialog med Russland og at den litauiske ambassaden gjerne kunne bli flyttet fra Tel Aviv til Jerusalem. Han hadde i disse spørsmålene stått i sterk konflikt med synet til sittende president Dalia Grybauskaitė.

Skvernelis taler litauisk, engelsk, russisk og polsk. Han er gift og har to barn.

 Referanser 

Kategori:Litauiske politikere
Kategori:Personer fra Kaunas
Kategori:Litauiske statsministre